חדשות 2: יעלון על גל הטרור: "יש להיערך לאפשרות של הסלמה, נפעיל יד קשה"
20/03/2013 11:02 | יעלון על גל הטרור: "יש להיערך לאפשרות של הסלמה, נפעיל יד קשה"
מאשים את אבו מאזן. השר יעלון בשיאו של גל הטרור שפוקד את המדינה, מתריע שר הביטחון מאפשרות של הסלמה: במהלך ביקור שערך היום (שלישי) בגוש עציון על רקע התגברות אירועי הטרור באזור, הזהיר שר הביטחון משה (בוגי) יעלון כי ייתכן והמצב הביטחוני עלול להסלים עוד יותר בתקופה הקרובה. רוצים לקבל עדכונים נוספים? הצטרפו לפייסבוק רשת "אנחנו צריכים להיערך לאפשרות של הסלמה, לכן אנחנו מתגברים את הכוחות כדי להביא לנוכחות יותר גבוהה. הרשות הפלסטינית פועלת בשטח בניסיון להרגיע את הרוחות, אך התבטאויות שונות, כולל כאלה של יו"ר הרשות, מביאות למעשים הקשים", אמר יעלון והודה כי קיים קושי בעצירת מפגעים בודדים. לטענתו, עדיין לא מדובר ב'אינתיפאדה' חדשה שפרצה וכי "יש להמתין להתפתחויות בטרם נגדיר הגדרות".
השר יעקב פרי ראש ועדת שרים לענייני מיעוטים נפגש היום ראשי רשויות מהמגזר הערבי וקרא להרגיע את הרוחות. "ההתבטאויות של ראש הממשלה אינן מתאימות גם מבחינת התוכן וגם מבחינת התזמון", אמר. "באנו לכאן להידבר עם הנהגת המגזר ולבדוק אופציות להרגיע את הרוחות".עלי סלאם ראש עיירית נצרת ומאזן גנאיים ראש ועד ראשי הרשויות המקומיות במגזר ביקשו מהשר להעביר לראש הממשלה מסר של הרגעה. בנוסף דרשו להקים ועדת חקירה של אירוע הירי בכפר כנא.על רקע המצב, תכונס היום בשעה 15:00 ישיבת קבינט מיוחדת בה יידונו דרכי ההתמודדות עם הפורעים הפלסטינים והפיגועים ששבו להכות ברחבי הארץ.בהכנת הידיעה השתתף פוראת נסאר.